Jessica Chastain Sedang Dalam Perbincangan Untuk Bawa Watak Dewasa Beverly Dalam Sekuel IT
Setelah lama dikaitkan dengan watak dewasa Beverly dalam filem sekuel IT, Jessica Chastain kini dilaporkan sedang dalam perbincangan dengan pihak studio untuk membawakan watak popular itu. Menurut laman web Variety, aktres tersebut mula dikaitkan dengan watak itu selepas pengarah Andy Muschietti menyebut namanya sebagai calon pilihan untuk bawakan watak Beverly versi dewasa semasa ditemuramah oleh wartawan. Chastain dan Muchietti pernah berkolaborasi bersama dalam filem Mama yang diterbitkan pada 2013. Watak Beverly sebelum ini dilakonkan oleh pelakon remaja, Sophia Lilis dan lakonannya telah menjadi buah mulut dikalangan peminat filem-filem IT. Filem lakonan Jessica Chastain, Molly’s Game kini sedang ditayangkan dipawagam dan bakal muncul dalam filem superhero X-Men: Dark Phoenix tidak lama lagi. Penggambaran sekual filem IT dijangka akan dimulakan pada musim panas ini iaitu diantara bulan Jun hingga September dan akan ditayangkan pada 6 September 2019